pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ออมสิน ใจป้ำ จัดรางวัลพิเศษ 1 ล้านบาท 20 รางวัล ให้ผู้ฝากสลากออมสินช่วงส่งท้ายปี พร้อมออกเงินฝากเผื่อเรียกพิเศษ ดอกเบี้ยสูง และไม่หักภาษี
วันพุธที่ 3 พฤศจิกายน 2564
ออมสิน ใจป้ํา จัดรางวัลพิเศษ 1 ล้านบาท 20 รางวัล ให้ผู้ฝากสลากออมสินช่วงส่งท้ายปี พร้อมออกเงินฝากเผื่อเรียกพิเศษ ดอกเบี้ยสูง และไม่หักภาษี
ธนาคารออมสินได้ออก 2 แคมเปญเงินฝาก เพื่อส่งเสริมการออมส่งท้ายปี ซึ่งจูงใจด้วยดอกเบี้ยสูงและร่วมลุ้นรางวัลพิเศษ
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินได้ออก 2 แคมเปญเงินฝาก เพื่อส่งเสริมการออมส่งท้ายปี ซึ่งจูงใจด้วยดอกเบี้ยสูงและร่วมลุ้นรางวัลพิเศษ โดยแคมเปญแรกได้แก่ เงินฝากสลากออมสินพิเศษ 2 ปี (ใบสลาก) ธนาคารจัดรางวัลพิเศษสําหรับผู้ที่ฝากสลากฯ ระหว่างวันที่ 2 พ.ย. - 29 ธ.ค.2564 โดยได้ร่วมลุ้นเงินรางวัลพิเศษ 1 ล้านบาท จํานวน 20 รางวัล (ไม่รวมรางวัลที่ออกปกติประจํา ทุกเดือน) ซึ่งจะทําการออกรางวัล 2 ครั้ง ในวันที่ 1 ธ.ค.64 จํานวน 10 รางวัล และ วันที่ 30 ธ.ค.64 อีก 10 รางวัล
ทั้งนี้ สลากออมสินพิเศษ2ปี (แบบใบสลาก)ราคาหน่วยละ 100 บาทกําหนดผู้ฝากเป็นบุคคลธรรมดาอายุ7ปีขึ้นไปและนิติบุคคลทุกประเภทฝากได้ที่สาขาธนาคารออมสินไม่จํากัดวงเงินฝากสูงสุด มีระยะเวลาการฝาก 2 ปี มีสิทธิลุ้นถูกรางวัลเลขสลากรวม 24 ครั้ง กําหนดออกรางวัลทุกวันที่ 1 ของเดือน มีรางวัลสูงสุด รางวัลที่ 1 เป็นเงิน 5,000,000 บาท และรางวัลอื่น ๆ รวมถึงรางวัลเลขท้ายเมื่อฝากครบกําหนดจะได้รับดอกเบี้ยอีกหน่วยละ 0.10 บาท โดยมีอัตราผลตอบแทนผู้ฝากขั้นต่ําเมื่อสลากครบกําหนดเฉลี่ยต่อปีตามจํานวนเงินฝาก ตั้งแต่0.05-0.35%ต่อปี ผู้ฝากเป็นบุคคลธรรมดา ดอกเบี้ยและเงินรางวัลจะได้รับการยกเว้นภาษี
สําหรับแคมเปญเงินฝากตัวที่ 2 ได้แก่ เงินฝากเผื่อเรียกพิเศษ 5 อัตราดอกเบี้ยสูงสุด 0.425% ต่อปี จ่ายดอกเบี้ยเมื่อฝากครบ 5 เดือน และ เงินฝากเผื่อเรียกพิเศษ 8 อัตราดอกเบี้ยสูงสุด 0.475% ต่อปี จ่ายดอกเบี้ยเมื่อฝากครบ 8 เดือน ซึ่งเป็นอัตราดอกเบี้ยที่สูงกว่าเงินฝากประเภทเดียวกันในตลาดขณะนี้ รวมถึงผู้ฝากเป็นบุคคลธรรมดาและนิติบุคคลที่ไม่แสวงหากําไร ดอกเบี้ยจะได้รับการยกเว้นภาษี ฝากได้ทั้งบุคคลธรรมดาที่มีอายุตั้งแต่ 7 ปีขึ้นไป และนิติบุคคลทุกประเภท เปิดบัญชีขั้นต่ํา 10,000 บาท ฝากเพิ่มครั้งละไม่ต่ํากว่า 1,000 บาท และไม่จํากัดวงเงินฝากต่อราย โดยมีระยะเวลาเปิดรับฝากตั้งแต่วันที่ 1 – 30 พ.ย. 2564 นี้เท่านั้น
https://www.gsb.or.th/news/gsbpr62/
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สั่งช่วยเหลือน้ำท่วมภาคใต้ กำชับ มท. เร่งสำรวจความเสียหายในพื้นที่เพื่อเยียวยาช่วยเหลือตามระเบียบกระทรวงการคลังฯ บรรเทาความเดือดร้อนประชาชนโดยด่วน
วันจันทร์ที่ 15 พฤศจิกายน 2564
โฆษกรัฐบาลเผย “นายกฯ”  สั่งช่วยเหลือน้ําท่วมภาคใต้ กําชับ มท. เร่งสํารวจความเสียหายในพื้นที่เพื่อเยียวยาช่วยเหลือตามระเบียบกระทรวงการคลังฯ บรรเทาความเดือดร้อนประชาชนโดยด่วน
โฆษกรัฐบาลเผย “นายกฯ”  สั่งช่วยเหลือน้ําท่วมภาคใต้ กําชับ มท. เร่งสํารวจความเสียหายในพื้นที่เพื่อเยียวยาช่วยเหลือตามระเบียบกระทรวงการคลังฯ บรรเทาความเดือดร้อนประชาชนโดยด่วน
วันที่ 15 พ.ย. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับรายงานสถานการณ์อุทกภัยภาคใต้เริ่มคลี่คลาย การรถไฟแห่งประเทศไทย และบริษัทขนส่ง จํากัด สามารถเดินรถได้ตามปกติ แต่ยังคงเหลือพื้นที่น้ําท่วมใน 4 จังหวัด ได้แก่ ชุมพร สุราษฎร์ธานี นครศรีธรรมราช และสงขลา จึงได้สั่งการให้กระทรวงมหาดไทย กรมป้องกันและบรรเทาสาธารณภัย และกองทัพบก ดําเนินการเร่งระบายน้ําออกจากพื้นที่ พร้อมจัดชุดถุงยังชีพ อาหาร และน้ําดื่มแจกจ่ายให้กับประชาชน เพื่อบรรเทาความเดือดร้อนผู้ประสบอุทกภัยในพื้นที่ ทั้งนี้ กระทรวงคมนาคม โดยกรมทางหลวงและกรมทางหลวงชนบท ได้ทําความสะอาดถนนหนทางและนําเครื่องจักรเข้าซ่อมแซมถนนที่ได้รับความเสียหาย เพื่อให้การจราจรสามารถกลับมาสัญจรผ่านได้ตามปกติ
“นายกรัฐมนตรีย้ําถึงการเตรียมพร้อมรับมือกับการเปลี่ยนผ่านของสภาพอากาศในช่วงนี้ที่เป็นช่วงของปลายฝนต้นหนาว ทําให้เกิดฝนตกในพื้นที่ภาคใต้ต่อเนื่อง ขอให้ทุกหน่วยงานบูรณาการร่วมกันติดตามทั้งสภาพอากาศและสถานการณ์น้ํา กําชับให้ ปภ.จังหวัด และองค์กรปกครองส่วนท้องถิ่นในฐานะหน่วยงานที่ใกล้ชิดกับประชาชนในพื้นที่ เร่งสํารวจความเสียหายหลังน้ําลด เพื่อรวบรวมข้อมูลสําหรับเยียวยาพี่น้องประชาชนที่ได้รับผลกระทบตามระเบียบกระทรวงการคลังฯ ให้รวดเร็วที่สุดด้วย” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-กรมเจ้าท่า เตรียมความพร้อมมาตรการความปลอดภัยวันอาสาฬหบูชาและวันเข้าพรรษา คุมเข้มเดินทางน้ำปลอดภัย ห่างไกลโควิด - 19
วันศุกร์ที่ 16 กรกฎาคม 2564
กรมเจ้าท่า เตรียมความพร้อมมาตรการความปลอดภัยวันอาสาฬหบูชาและวันเข้าพรรษา คุมเข้มเดินทางน้ําปลอดภัย ห่างไกลโควิด - 19
...
กระทรวงคมนาคม โดยกรมเจ้าท่า ประชุมเตรียมความพร้อมมาตรการความปลอดภัยวันอาสาฬหบูชาและวันเข้าพรรษา พ.ศ.2564 ระหว่างวันที่ 23 – 28 กรกฎาคม 2564 โดยอธิบดีกรมเจ้าท่า ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานการประชุม VDO Conference สํานักงานเจ้าท่าภูมิภาคเขตและสาขา พร้อมด้วย ผู้บริหารส่วนกลาง ในวันที่ 16 กรกฎาคม 2564 ณ ห้องประชุมบุญเลื่อน อาคาร 6 ชั้น 3 กรมเจ้าท่า
กรมเจ้าท่า ในฐานะหน่วยงานหลักในการตรวจตรา ควบคุม และดูแลการเดินเรือและการสัญจรทางน้ําให้มีความปลอดภัย จึงได้กําหนดมาตรการความปลอดภัยในช่วงวันอาสาฬหบูชาและวันเข้าพรรษา ประจําปี 2564 พร้อมออกมาตรการป้องกันความปลอดภัยและมาตรการป้องกันโรคติดต่อเชื้อไวรัสโคโรนา 2019 (COVID-19) ร่วมกัน
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า กรมเจ้าท่า ได้จัดตั้งศูนย์อํานวยการความปลอดภัยทางน้ํา กรมเจ้าท่า ส่วนกลางและส่วนภูมิภาค โดยส่วนกลางจัดตั้งศูนย์จํานวน 2 ศูนย์ ณ ศูนย์อํานวยการความปลอดภัยทางน้ํา กรมเจ้าท่า ณ ศูนย์ควบคุมปฏิบัติการโทรทัศน์วงจรปิด (CCTV) และศูนย์ควบคุมการเดินเรือ ณ กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา ในส่วนภูมิภาค จัดตั้งศูนย์อํานวยความปลอดภัยทางน้ํารวมจํานวน 49 ศูนย์ ประกอบด้วย สํานักงานเจ้าท่าภูมิภาคที่ 1-7 จํานวน 7 ศูนย์ สํานักงานเจ้าท่าภูมิภาคสาขา จํานวน 41 ศูนย์ และศูนย์การควบคุมการจราจรและความปลอดภัยทางทะเล ศรีราชา จํานวน 1 ศูนย์ พร้อมบูรณาการการทํางานร่วมกับหน่วยงานที่เกี่ยวข้อง เพื่อควบคุม กํากับดูแลความปลอดภัยให้กับประชาชนและให้การช่วยเหลือผู้ประสบภัยทางน้ํา กําลังอัตรากําลังพล กรมเจ้าท่าได้จัดเจ้าหน้าที่รักษาการณ์ทั้งสิ้น จํานวน 958 คน เรือรักษาการณ์ 46 ลํา แยกเป็นส่วนกลาง จํานวน 175 คน เรือรักษาการณ์ จํานวน 6 ลํา ส่วนภูมิภาคจํานวน 783 คน เรือรักษาการณ์จํานวน 40 ลํา และได้มีการออกคําสั่งแต่งตั้งคณะทํางานเฉพาะกิจเพื่อตรวจสภาพความปลอดภัยของเรือโดยสารและโป๊ะเทียบเรือในแม่น้ําเจ้าพระยา เน้นย้ําให้เจ้าของเรือและผู้ควบคุมเรือตรวจสอบความพร้อมของเรือ อาทิ ตรวจสภาพตัวเรือ อุปกรณ์ประจําเรือ ใบอนุญาตการใช้เรือ และใบอนุญาตคนประจําเรือที่ถูกต้อง ในส่วนของผู้ครอบครองโป๊ะเทียบเรือ ให้ตรวจสอบความพร้อมของโป๊ะเทียบเรือ อุปกรณ์พวงชูชีพ ไฟแสงสว่างบริเวณท่าเทียบเรือ ป้ายแสดงจํานวนผู้โดยสารบนโป๊ะเทียบเรือ เพื่อเป็นการอํานวยความสะดวกและความปลอดภัยให้กับประชาชนในวันอาสาฬหบูชาและวันเข้าพรรษา ประจําปี 2564
นอกจากนี้ กรมเจ้าท่า ได้เข้มงวดกวดขันให้ผู้ประกอบกิจการ ผู้ครอบครอง โป๊ะเทียบเรือ เจ้าของเรือและผู้ควบคุมเรือ ให้ปฏิบัติตามประกาศกรมเจ้าท่าและปฏิบัติตามมาตรการสาธารณสุขโดยเคร่งครัด เพื่อลดความเสี่ยงในการแพร่ระบาดของเชื้อโรคในการเดินทางทางน้ําอย่างต่อเนื่อง และสร้างความมั่นใจให้แก่ผู้โดยสาร หากประชาชนท่านใดพบเห็นความไม่ปลอดภัย สามารถแจ้งสายด่วนความปลอดภัยทางน้ํากรมเจ้าท่า หมายเลข 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกรัฐมนตรีกำชับหน่วยงานเกี่ยวข้องเฝ้าระวังและปราบปรามภัยออนไลน์ต่อเนื่อง หลังพบมิจฉาชีพเปลี่ยนรูปแบบล่าสุดหลอกเป็นนายหน้าเถื่อนหาคนไปทำงานต่างประเทศ
วันเสาร์ที่ 23 เมษายน 2565
นายกรัฐมนตรีกําชับหน่วยงานเกี่ยวข้องเฝ้าระวังและปราบปรามภัยออนไลน์ต่อเนื่อง หลังพบมิจฉาชีพเปลี่ยนรูปแบบล่าสุดหลอกเป็นนายหน้าเถื่อนหาคนไปทํางานต่างประเทศ
นายกรัฐมนตรีกําชับหน่วยงานเกี่ยวข้องเฝ้าระวังและปราบปรามภัยออนไลน์ต่อเนื่อง หลังพบมิจฉาชีพเปลี่ยนรูปแบบล่าสุดหลอกเป็นนายหน้าเถื่อนหาคนไปทํางานต่างประเทศพร้อมให้เร่งขยายผลปราบปรามแก๊งคอลเซ็นเตอร์ เตือนประชาชนรู้เท่าทันกลลวงอันตราย
วันที่ 23 เม.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามการแก้ไขปัญหาประชาชนถูกหลอกลวงจากมิจฉาชีพในสื่อสังคมออนไลน์อย่างใกล้ชิด โดยเฉพาะกรณีแก๊งค์คอลเซ็นเตอร์ ซึ่งสํานักงานตํารวจแห่งชาติและหน่วยงานที่เกี่ยวข้อง ได้ประสานกับทางการประเทศเพื่อนบ้าน จับกุมผู้กระทําผิดและช่วยคนไทยซึ่งถูกหลอกให้ไปทํางานกลับมาได้ต่อเนื่อง ซึ่งนายกรัฐมนตรีได้กําชับให้ใช้ข้อมูลที่ได้จากผู้ได้รับการช่วยเหลือกลับมาเร่งขยายผลไปสู่การป้องกันและปราบปรามผู้กระทําผิด และให้การช่วยเหลือผู้ที่ถูกหลอกไปทํางานให้กลับมาให้มากขึ้น
ทั้งนี้ แก๊งคอลเซ็นเตอร์ ที่หลอกลวงคนไปทํางานผิดกฎหมายนั้น มักจะมาในรูปแบบของการเปิดรับสมัครงานผ่านระบบออนไลน์ ส่วนใหญ่มักมีการโฆษณารายได้เกินจริง เพื่อให้ผู้ต้องการหางานคล้อยตาม ขาดการยั้งคิด จึงขอให้ประชาชนได้ไตร่ตรองอย่างรอบคอบ
น.ส.ไตรศุลี กล่าวว่า นายกรัฐมนตรีได้กําชับหน่วยงานทั้งสํานักงานตํารวจแห่งชาติ กระทรวงดิจิทัลเพื่อเศรษฐกิจและสังคมและหน่วยงานเกี่ยวข้องให้เฝ้าติดตาม ป้องกันและปราบปรามภัยจากโลกออนไลน์อย่างต่อเนื่อง เพราะกลโกงมิจฉาชีพได้เปลี่ยนแปลงรูปแบบไปเรื่อยๆ ซึ่งล่าสุดนายกรัฐมนตรีได้รับรายงานจากกระทรวงแรงงานว่าได้เกิดกรณีนายหน้าเถื่อนหลอกลวงผู้ที่ต้องการไปทํางานต่างประเทศผ่านสื่อสังคมออนไลน์ อาทิ เฟซบุ๊ค ติ๊กตอก ทวิตเตอร์ ไลน์ โดยโฆษณาชักชวนผู้หางาน โดยหลอกว่าสามารถอํานวยความสะดวกในด้านต่างๆ ได้ ซึ่งมีผู้หลงเชื่อและโอนเงินค่าดําเนินการให้กับมิจฉาชีพจํานวนมาก
น.ส.ไตรศุลี กล่าวว่า สําหรับกรณีนายหน้าเถื่อนที่กําลังระบาดในโลกออนไลน์นี้กระทรวงแรงงานได้ประสานกับเจ้าหน้าที่ตํารวจในการเร่งปราบปรามผู้กระทําผิด ซึ่งกรมการจัดหางานได้ร้องทุกข์กล่าวโทษเพื่อดําเนินคดีกับผู้ทําผิดบางส่วนแล้ว พร้อมกับได้ดําเนินมาตรการเร่งด่วนทั้งในด้านการป้องกัน การปราบปรามผู้กระทําผิด และการเร่งประชาสัมพันธ์ให้ประชาชนมีความรู้เกี่ยวกับขั้นตอนการเดินทางไปทํางานต่างประเทศที่ถูกกฎหมายตลอดจนข้อควรระวังต่างๆ
นายกรัฐมนตรีห่วงใยประชาชนผู้ที่กําลังหางานในต่างประเทศ โดยย้ําเตือนให้มีการตรวจสอบข้อมูลอย่างรอบด้านอย่าหลงเชื่อการโฆษณาผ่านสื่อสังคมออนไลน์โดยง่าย ขอให้สมัครกับกรมการจัดหางาน หรือบริษัทที่ได้รับอนุญาตเท่านั้นซึ่งสามารถตรวจสอบรายชื่อได้ที่เว็บไซต์กองทะเบียนจัดหางานกลางและคุ้มครองคนหางาน กระทรวงแรงงาน www.doe.go.th/ipd สํานักงานจัดหางานจังหวัดทุกจังหวัด หรือสํานักงานจัดหางานกรุงเทพฯพื้นที่ 1 – 10 หรือโทรสายด่วนสายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-Thai agro product export to be prepared for launch of China–Laos railway
วันศุกร์ที่ 18 มิถุนายน 2564
Thai agro product export to be prepared for launch of China–Laos railway
Thai agro product export to be prepared for launch of China–Laos railway
Deputy Government Spokesperson Ratchada Thanadirek disclosed that Minister of Agriculture and CooperativesChalermchai Sri-onordered forthe development of agriculture logistics toaccommodate the opening ofChina–Laos railwayin December this year. The opening of the interconnected railroutewould be a good opportunityfor Thai entrepreneursto export agricultural products to China in the more convenient manner.
Minister of Agriculture and CooperativesalsoassignedNational Bureau of Agricultural Commodity and Food Standardsto expedite signing ofa protocol on quarantine and inspection of exported and imported fruitsvia a third country between Thailand and Chinafor concerned officials and entrepreneursto have a clear compliance approach.Aworking groupwas alsoset upto lay out a preparation plan for the next phase of Thailand-Laos-China railway.Membersof the working groupinclude representatives of the Department of Agriculture,Fishery Department, Department of Livestock,and the Rubber Authority of Thailand, with a representative ofNational Bureau of Agricultural Commodity and Food Standardsasthesecretary.
Thai fruitsare nowin high demand in the Chinese market.Over 532,000 tons of Thaifruits have been exported to China during the first 4 months of 2021,accountingfor the total value of 34 billion Baht. Among this, 190,000 tons are durians (23.3 billion Baht), 188,000 tonsarelongans(7.9 billion Baht),and 100,00 tonsarecoconuts(1.9 billion Baht). Ministry of Agriculture and Cooperatives and other related agencies strive to maintain quality and hygienic standard of Thai fruits through strict control of every step of production and logistics processes, in line with the standards set by WHO and FAO,andGAP and GMP international standards.
According to theDeputy Government Spokesperson,theChina–Laos railwaylinks China’s Kunming with Vientiane via Boten in Lao PDR. As Nong Khai province is only 24km away from Vientiane, this will become amain route for people and goods transportationbetween the Southern China and Thailand via Lao PDR,andis expected togreatlyenhancetrade and investment opportunitiesofThai investors and entrepreneurs.
รัฐบาลไทย-ข่าวทำเนียบรัฐบาล-กสร. เคลียร์ชัด ลูกจ้างทดลองงานมีสิทธิได้รับค่าจ้างระหว่างลาป่วย
วันพฤหัสบดีที่ 7 ตุลาคม 2564
กสร. เคลียร์ชัด ลูกจ้างทดลองงานมีสิทธิได้รับค่าจ้างระหว่างลาป่วย
กสร. แจงข่าวเท็จเตือนอย่าแชร์ต่อ หลังพบโพสต์ในสื่อออนไลน์ระบุว่าลูกจ้างทดลองงานหากลาป่วยจะไม่มีสิทธิได้รับค่าจ้าง ยืนยันเป็นข่าวเท็จ พร้อมย้ํากรณีลูกจ้างที่อยู่ในระหว่างทดลองงานได้รับอนุญาตให้ลาป่วย ย่อมมีสิทธิได้รับค่าจ้างไม่เกิน 30 วันทํางานต่อปี
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยถึง กรณีโพสต์ข้อความหนึ่งในสื่อออนไลน์ ระบุว่าลูกจ้างที่อยู่ในระหว่างทดลองงานหากใช้สิทธิลาป่วยจะไม่มีสิทธิได้รับค่าจ้างระหว่างลาป่วย โดยกรมสวัสดิการและคุ้มครองแรงงานได้ตรวจสอบและขอยืนยันว่าข้อมูลดังกล่าวเป็นข่าวเท็จทั้งนี้ขอให้ประชาชนอย่าแชร์ข้อมูลออกไปอันจะก่อให้เกิดการความเข้าใจผิดได้ ทั้งนี้กระทรวงแรงงานภายใต้การกํากับดูแลของ พลเอก ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน ได้กําชับมายัง กสร. ในฐานะหน่วยงานที่ทําหน้าที่ในการคุ้มครองสิทธิและพัฒนาคุณภาพชีวิตแรงงาน ให้ดําเนินการชี้แจงข้อมูลที่ถูกต้องให้ประชาชนรับทราบ ซึ่งกรมขอชี้แจงว่า ตามพระราชบัญญัติคุ้มครองแรงงาน พ.ศ. 2541 กําหนดให้ลูกจ้างมีสิทธิลาป่วยได้เท่าที่ป่วยจริง และมีสิทธิได้รับค่าจ้างจากนายจ้างปีหนึ่งไม่เกิน 30 วัน โดยลูกจ้างทุกประเภทมีสิทธิได้รับค่าจ้างในวันลาป่วย ไม่ว่าจะเป็นลูกจ้างรายเดือน ลูกจ้างรายวัน ลูกจ้างตามผลงาน หรือลูกจ้างที่อยู่ในระหว่างทดลองงาน ซึ่งที่ผ่านมาลูกจ้างที่อยู่ในระหว่างทดลองงานมักมีความเข้าใจผิดว่า หากลูกจ้างไม่มาทํางานก็ไม่มีสิทธิได้รับค่าจ้าง โดยความจริงแล้วไม่มีกฎหมายบัญญัติยกเว้นว่าลูกจ้างที่อยู่ในระหว่างทดลองงานลาป่วยไม่มีสิทธิได้รับค่าจ้าง ดังนั้นลูกจ้างที่อยู่ในระหว่างทดลองงานจึงมีสิทธิลาป่วยและมีสิทธิได้รับค่าจ้างปีละไม่เกิน 30 วันทํางานเช่นเดียวกับลูกจ้างประเภทอื่น นอกจากนี้นายจ้างจะออกระเบียบหรือทําข้อตกลงให้ลูกจ้างได้รับสิทธิประโยชน์น้อยกว่าที่กฎหมายคุ้มครองแรงงานกําหนดไม่ได้ เช่น ตกลงให้ค่าจ้างวันลาป่วยปีละไม่เกิน 20 วัน หรือลูกจ้างทดลองงานไม่มีสิทธิลากิจธุระอันจําเป็นเป็นต้นถือว่าข้อตกลงเช่นนี้ตกเป็นโมฆะ เพราะขัดต่อกฎหมายคุ้มครองแรงงานซึ่งเป็นกฎหมายที่เกี่ยวข้องกับความสงบเรียบร้อยของประชาชน
อธิบดี กสร. กล่าวเพิ่มเติมว่า ปัจจุบันนี้มีข่าวเท็จหรือข่าวปลอมในลักษณะนี้เกิดขึ้นทุกวัน ดังนั้น ขอให้ประชาชนอย่าหลงเชื่อ และขอความร่วมมือไม่ส่งต่อ หรือแชร์ข้อมูล จนกว่าจะตรวจสอบความถูกต้องให้ชัดเจนเสียก่อน เพื่อไม่ให้เกิดความสับสนและความเข้าใจผิดขึ้น และกรณีนายจ้าง ลูกจ้าง มีข้อสงสัยเกี่ยวกับสิทธิหน้าที่ตามกฎหมายแรงงาน สามารถสอบถามได้ที่สํานักงานสวัสดิการและคุ้มครองจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1546 หรือ 1506 กด 3
รัฐบาลไทย-ข่าวทำเนียบรัฐบาล-รัฐบาลชี้ดัชนีความเชื่อมั่นจังหวัดชายแดนใต้ขยับดีขึ้น พาณิชย์ด้านการค้าชายแดนเร่งเปิดด่านเพิ่ม ฝ่ายความมั่นคงเดินหน้าแผนบูรณาการสร้างสังคมพหุวัฒนธรรมเข้มแข็ง
วันพฤหัสบดีที่ 4 พฤศจิกายน 2564
รัฐบาลชี้ดัชนีความเชื่อมั่นจังหวัดชายแดนใต้ขยับดีขึ้น พาณิชย์ด้านการค้าชายแดนเร่งเปิดด่านเพิ่ม ฝ่ายความมั่นคงเดินหน้าแผนบูรณาการสร้างสังคมพหุวัฒนธรรมเข้มแข็ง
รัฐบาลชี้ดัชนีความเชื่อมั่นจังหวัดชายแดนใต้ขยับดีขึ้น พาณิชย์ด้านการค้าชายแดนเร่งเปิดด่านเพิ่ม ฝ่ายความมั่นคงเดินหน้าแผนบูรณาการสร้างสังคมพหุวัฒนธรรมเข้มแข็ง
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า ความเชื่อมั่นจังหวัดชายแดนใต้ ปรับตัวสูงขึ้น เช่นเดียวกับสถานการณ์การแพร่ระบาดโควิด-19 ในพื้นที่จังหวัดชายแดนใต้ที่มีแนวโน้มดีขึ้นด้วย โดยสํานักงานโยบายและยุทธศาสตร์การค้า กระทรวงพาณิชย์รายงานว่า ดัชนีความเชื่อมั่นจังหวัดชายแดนใต้โดยรวม ไตรมาสที่ 3 ปี 2564 จากการสํารวจความคิดเห็นของประชาชนจํานวน ราว 34,000 คน ในพื้นที่ 5 จังหวัดภาคใต้ ปัตตานี ยะลา นราธิวาส สงขลา และสตูล ความเชื่อมั่นอยู่ที่ระดับ 51.87 ปรับตัวสูงขึ้นจากระดับ 50.90 จากไตรมาสก่อนหน้า ซึ่งเป็นผลจากความเชื่อมั่นด้านเศรษฐกิจและด้านสังคมที่มีมากขึ้น
ทั้งนี้ นายกรัฐมนตรียินดีต่อผลการสํารวจดังกล่าว ซึ่งป็นผลจากการดําเนินนโยบายรัฐที่ให้ความสําคัญในการแก้ไขปัญหาจังหวัดชายแดนภาคใต้ มุ่งเน้นทุกหน่วยงานบูรณาการการทํางานร่วมกัน ทั้งศูนย์อํานวยการบริหารจังหวัดชายแดนภาคใต้ (ศอ.บต.) และ สํานักงานโยบายและยุทธศาสตร์การค้า (สนค.) กระทรวงพาณิชย์ ตลอดจนหน่วยงานด้านความมั่นคงที่เกี่ยวข้อง เพื่อพัฒนาเศรษฐกิจ คุณภาพชีวิตความเป็นอยู่ที่ดีของประชาชน ซึ่งการดําเนินงานตามแผนบูรณาการที่หนุนเสริมการดําเนินงานใน2มิติ คือ 1) การพัฒนาตามศักยภาพพื้นที่ในระดับฐานราก290ตําบลที่มุ่งเน้นการแก้ปัญหาความยากจนตามฐานข้อมูลThai People Map (TPMAP) ประกอบด้วย ด้านสุขภาพด้านความเป็นอยู่ด้านการศึกษาด้านรายได้และด้านการเข้าถึงบริการภาครัฐเพื่อให้ประชาชนสามารถพึ่งพาตนเองอย่างยั่งยืน2) การพัฒนาเสริมสร้างความมั่นคงมุ่งเน้น3ด้าน คือด้านการสร้างความเข้มแข็งสังคมพหุวัฒนธรรมส่งเสริมให้ประชาชนมีสิทธิเสรีภาพในการดําเนินชีวิตตามหลักความเชื่อศาสนาการประกอบศาสนกิจการจัดงานประเพณีวัฒนธรรมต่างๆและสร้างความเป็นธรรมและความเท่าเทียมด้านการเยียวยาโดยมุ่งเน้นเยียวยาทั้งร่างกายจิตใจและความสูญเสียทางทรัพย์สินต่อผู้ได้รับผลกระทบจากสถานการณ์ความไม่สงบอย่างทั่วถึงเป็นธรรมและด้านการเสริมสร้างความเข้าใจที่ถูกต้องให้กับประชาชนทั้งในและนอกพื้นที่รวมถึงการพัฒนาความสัมพันธ์ในการสร้างความร่วมมืออันดีจากองค์กรต่างๆทั้งภายในและต่างประเทศ
นางสาวรัชดา กล่าวถึงนโยบายส่งเสริมเศรษฐกิจในพื้นที่ชายแดนใต้ด้วยว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิย์ ได้วางแนวทางฟื้นฟูครอบคลุมด้านเกษตรกรรม การค้าชายแดน รวมถึงอุตสาหกรรมในบางพื้นที่ และการท่องเที่ยวซึ่งสามารถเดินหน้าต่อไปได้อีกมากเมื่อสถานการณ์โควิด19 เข้าสู่สภาวะปกติ ขณะเดียวกันยังได้กําหนดยุทธศาสตร์เชิงรุกผลไม้จังหวัดชายแดนใต้ เพราะสินค้าผลไม้ถือเป็นตัวขับเคลื่อนเศรษฐกิจที่สําคัญของพื้นที่ และจะเร่งแก้ปัญหาการค้าชายแดนที่ด่านโกลก ประสานเปิดด่านเพิ่ม เช่น ด่านบูเก๊ะตา ด่านตากใบ ซึ่งขณะนี้ได้ทําหนังสือไปถึงมาเลเซีย ทูตพาณิชย์ดําเนินการอยู่ เชื่อว่าอีกไม่นานจะมีข่าวดีต่อการค้าชายแดนไทย-มาเลเซียที่จะกลับมาใกล้เคียงดังเดิม รวมทั้งความสําเร็จในการเปิดประเทศจะช่วยเพิ่มการค้าและกิจกรรมต่างๆ ที่จะมีผลต่อความเชื่อมั่นของประชาชนที่จะมีเพิ่มขึ้นต่อเนื่องด้วย
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์ เข้าเฝ้ารับเสด็จสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา
วันเสาร์ที่ 16 เมษายน 2565
ผู้ตรวจฯ วีระกิตติ์ เข้าเฝ้ารับเสด็จสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา
ผู้ตรวจฯ วีระกิตติ์ เข้าเฝ้ารับเสด็จสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา เสด็จพระราชดําเนินพระราชพิธีสงกรานต์ เมษายน 2565
ผู้ตรวจฯ วีระกิตติ์ เข้าเฝ้ารับเสด็จสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา เสด็จพระราชดําเนินพระราชพิธีสงกรานต์ เมษายน 2565
วันนี้ (15 เมษายน 2565) เวลา 17.00 น. นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม เข้าเฝ้ารับเสด็จสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา เสด็จพระราชดําเนินพระราชพิธีสงกรานต์ เมษายน พุทธศักราช 2565 ณ พระอุโบสถวัดพระศรีรัตนศาสดาราม ในพระบรมมหาราชวัง
รัฐบาลไทย-ข่าวทำเนียบรัฐบาล-ดีเดย์ 1 พ.ค. นี้ คนไทย 7 กลุ่มเสี่ยง ทุกสิทธิการรักษา เริ่มฉีดวัคซีนไข้หวัดใหญ่ ฟรี!
วันพฤหัสบดีที่ 28 เมษายน 2565
ดีเดย์ 1 พ.ค. นี้ คนไทย 7 กลุ่มเสี่ยง ทุกสิทธิการรักษา เริ่มฉีดวัคซีนไข้หวัดใหญ่ ฟรี!
.....
สํานักงานหลักประกันสุขภาพแห่งชาติ (สปสช.) จัดเตรียมวัคซีนป้องกันโรคไข้หวัดใหญ่ 4,200,000 โดส สําหรับฉีดให้ประชาชน 7 กลุ่มเสี่ยง ทุกสิทธิรับบริการฉีดวัคซีนป้องกันโรคไข้หวัดใหญ่ตามฤดูกาล ไม่เสียค่าใช้จ่าย ได้ตั้งแต่วันที่ 1 พ.ค. 65 - 31 ส.ค. 65 หรือจนกว่าวัคซีนจะหมด ที่หน่วยบริการภาครัฐและเอกชนที่ร่วมระบบหลักประกันสุขภาพแห่งชาติ
.
ใครบ้างที่เป็นกลุ่มเสี่ยง?
1.หญิงมีครรภ์อายุครรภ์ 4 เดือนขึ้นไป
2.เด็กอายุ 6 เดือน ถึง 2 ปี
3.ผู้มีโรคเรื้อรัง ได้แก่ ปอดอุดกั้นเรื้อรัง หัวใจ หืด ไตวาย หลอดเลือดสมอง เบาหวาน และผู้ป่วยมะเร็ง ที่อยู่ระหว่างการได้รับยาเคมีบําบัด
4.ผู้สูงอายุที่มีอายุ 65 ปีขึ้นไป
5.ผู้ที่เป็นโรคธาลัสซีเมีย และผู้มีภูมิคุ้มกันบกพร่อง (รวมผู้ติดเชื้อ HIV ที่มีอาการ)
6.ผู้เป็นโรคอ้วน (น้ําหนัก > 100 กิโลกรัม หรือ BMI > 35 กิโลกรัมต่อตารางเมตร)
7.ผู้พิการทางสมองที่ช่วยเหลือตนเองไม่ได้
.
เบื้องต้นจะมีข้อความ SMS แจ้งให้ประชาชนกลุ่มเสี่ยงเข้ารับบริการ ซึ่งสามารถ Walk in เข้ารับบริการที่หน่วยบริการใกล้บ้านโดยไม่ต้องจองล่วงหน้า ยกเว้นกรุงเทพมหานครที่ยังคงระบบเปิดให้จองล่วงหน้า ด้วยการลงทะเบียนผ่านแอปฯ “เป๋าตัง” เช่นเดียวกับปีที่ผ่านมา
.
ซึ่งการฉีดวัคซีนป้องกันโรคไข้หวัดใหญ่ในช่วงการระบาดของโรคโควิด-19 นอกจากช่วยลดความรุนแรงจากการเจ็บป่วยและเสียชีวิตจากภาวะแทรกซ้อนของโรคไข้หวัดใหญ่แล้ว ยังช่วยลดอัตราการนอนโรงพยาบาลของผู้ป่วยโรคโควิด-19 รวมทั้งยังลดความสับสนการตรวจคัดกรองภาวะติดเชื้อร่วมระหว่างโรคไข้หวัดใหญ่กับโรคโควิด-19 ด้วย
.
สอบถามเพิ่มเติม โทร. สายด่วน สปสช. 1330
Cr. สํานักงานหลักประกันสุขภาพแห่งชาติ (สปสช.)
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 29 กรกฎาคม 2564​ พบพนักงานติดเชื้อไวรัส COVID-19 จำนวน 14 ราย
วันพฤหัสบดีที่ 29 กรกฎาคม 2564
ประกาศ ขสมก. ประจําวันที่ 29 กรกฎาคม 2564​ พบพนักงานติดเชื้อไวรัส COVID-19 จํานวน 14 ราย
ประกาศ ขสมก. ประจําวันที่ 29 กรกฎาคม 2564​ พบพนักงานติดเชื้อไวรัส COVID-19 จํานวน 14 ราย
1) พนักงานขับรถโดยสารปรับอากาศ สาย 519 เพศชาย อายุ 56 ปี
2) พนักงานเก็บค่าโดยสารรถปรับอากาศ สาย 105 เพศหญิง อายุ 47 ปี
3) พนักงานขับรถโดยสารธรรมดา สาย 96 เพศชาย อายุ 56 ปี
4) พนักงานเก็บค่าโดยสารรถปรับอากาศ สาย 511 เพศหญิง อายุ 49 ปี
5) พนักงานเก็บค่าโดยสารรถปรับอากาศ สาย 502 เพศหญิง อายุ 49 ปี
6) พนักงานเก็บค่าโดยสารรถปรับอากาศ สาย 39 เพศหญิง อายุ 48 ปี
7) พนักงานเก็บค่าโดยสารรถปรับอากาศ สาย 205 เพศหญิง อายุ 25 ปี
8) นายท่าปล่อยรถโดยสาร สาย 70 (ท่าประชานิเวศน์ 3) เขตการเดินรถที่ 7 เพศชาย อายุ 57 ปี
9) พนักงานเก็บค่าโดยสารรถธรรมดา สาย 70 เพศชาย อายุ 41 ปี
10) พนักงานเก็บค่าโดยสารรถปรับอากาศ สาย 11 เพศหญิง อายุ 23 ปี
11) พนักงานขับรถโดยสารธรรมดา สาย 13 เพศชาย อายุ 56 ปี
12) พนักงานธุรการ ระดับ 4 งานบริการ อู่คลองเตย เขตการเดินรถที่ 4 เพศหญิง อายุ 45 ปี
13) พนักงานเก็บค่าโดยสารรถธรรมดา สาย 59 เพศหญิง อายุ 60 ปี
14) พนักงานเก็บค่าโดยสารรถธรรมดา สาย 26 เพศหญิง อายุ 41 ปี
รัฐบาลไทย-ข่าวทำเนียบรัฐบาล-กำหนดอัตราการจ่ายเงินบำเหน็จชราภาพเพิ่มให้แก่ผู้ประกันตน
วันพฤหัสบดีที่ 7 เมษายน 2565
กําหนดอัตราการจ่ายเงินบําเหน็จชราภาพเพิ่มให้แก่ผู้ประกันตน
.....
ที่ประชุม ครม. (5 เม.ย. 65) อนุมัติหลักการร่างกฎกระทรวงกําหนดหลักเกณฑ์วิธีการและระยะเวลาและอัตราการจ่ายประโยชน์ทดแทนในกรณีชราภาพเป็นการเฉพาะในช่วงที่มีการลดอัตราเงินสมทบ (ฉบับที่ ..) พ.ศ. .... กําหนดอัตราการจ่ายเงินบําเหน็จชราภาพเพิ่ม 2.95% ของค่าจ้าง ให้แก่ผู้ประกันตนในช่วงที่มีการลดอัตราเงินสมทบ 3 เดือน (1 พ.ค. - 31 ก.ค. 65)
.
เนื่องจากมาตรการลดการส่งเงินสมทบ 3 เดือน ส่งผลให้ผู้ประกันตนบางส่วนได้รับเงินบําเหน็จชราภาพลดลงตามการคํานวณจากเงินที่มีการจ่ายเข้ากองทุน รัฐบาลจึงเสนอร่างกฎกระทรวงฉบับนี้ขึ้น เพื่อให้มีอัตราการจ่ายเงินบําเหน็จชราภาพเพิ่มขึ้น
.
อ่านเพิ่มเติม คลิกhttps://www.thaigov.go.th/news/contents/details/53313
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะทำงานจัดทำระบบบริการและระบบประกันสุขภาพสำหรับผู้ต้องขังที่มีปัญหาสถานะบุคคลและต่างด้าวในเรือนจำ ครั้งที่ ๓/๒๕๖๔ ผ่านระบบการประชุมทางไกล (Video Conference)
วันพุธที่ 11 สิงหาคม 2564
กระทรวงยุติธรรม ประชุมคณะทํางานจัดทําระบบบริการและระบบประกันสุขภาพสําหรับผู้ต้องขังที่มีปัญหาสถานะบุคคลและต่างด้าวในเรือนจํา ครั้งที่ ๓/๒๕๖๔ ผ่านระบบการประชุมทางไกล (Video Conference)
กระทรวงยุติธรรม ประชุมคณะทํางานจัดทําระบบบริการและระบบประกันสุขภาพสําหรับผู้ต้องขังที่มีปัญหาสถานะบุคคลและต่างด้าวในเรือนจํา ครั้งที่ ๓/๒๕๖๔ ผ่านระบบการประชุมทางไกล (Video Conference)
ในวันพุธที่ ๑๑ สิงหาคม ๒๕๖๔ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทํางานจัดทําระบบบริการและระบบประกันสุขภาพสําหรับผู้ต้องขังที่มีปัญหาสถานะบุคคลและต่างด้าวในเรือนจํา ครั้งที่ ๓/๒๕๖๔ ผ่านระบบการประชุมทางไกล (Video Conference) โดยมี นางจิรภา สินธุนาวา ผู้ตรวจราชการกระทรวงยุติธรรม นายวีระกิตติ์ หาญปริพรรณ์ รองอธิบดีกรมราชทัณฑ์ พร้อมด้วยผู้แทนจากหน่วยงานที่เกี่ยวข้อง เข้าร่วมประชุม
รัฐบาลไทย-ข่าวทำเนียบรัฐบาล-เปิดแล้ว รพ.สนามราชานุกูล ดูแลเด็กพิเศษ - ครอบครัวที่ติดเชื้อโควิด
วันจันทร์ที่ 16 สิงหาคม 2564
เปิดแล้ว รพ.สนามราชานุกูล ดูแลเด็กพิเศษ - ครอบครัวที่ติดเชื้อโควิด
....
กระทรวงสาธารณสุข ร่วมกับกระทรวงการพัฒนาสังคมและความมั่นคงของมนุษย์ และกรุงเทพมหานคร จัดตั้ง “โรงพยาบาลสนามราชานุกูล” รพ. สนามแห่งแรก เพื่อเด็กพิเศษและครอบครัวที่ติดเชื้อโควิดโดยเฉพาะ
.
รพ.สนามราชานุกูล สามารถรองรับผู้ป่วยได้กว่า 100 เตียง รับดูแลเด็กพิเศษ อายุ 3 - 13 ปี พร้อมสมาชิกในครอบครัวที่อายุไม่เกิน 60 ปี ที่ติดเชื้อโควิดแต่ไม่มีอาการหรือมีอาการเพียงเล็กน้อย โดยจัดรูปแบบการรักษาให้ใกล้เคียงกับบ้านมากที่สุด ทั้งด้านสิ่งแวดล้อมและผู้ที่เด็กคุ้นเคย เพื่อลดผลกระทบทางจิตใจ
.
ครอบครัวที่มีเด็กพิเศษที่ผลตรวจ ATK เป็นบวก ติดต่อได้ที่ 084-107-8129, 065-885-0584 และ 097-078-0696
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-Statement by General Prayut Chan-o-cha (Ret.), Prime Minister of the Kingdom of Thailand, APEC Hosting in 2023 - 2024
วันพฤหัสบดีที่ 10 กุมภาพันธ์ 2565
Statement by General Prayut Chan-o-cha (Ret.), Prime Minister of the Kingdom of Thailand, APEC Hosting in 2023 - 2024
Bangkok, 10 February 2022
This year, Thailand is hosting the Asia-Pacific Economic Cooperation forum as the region aims for an inclusive and sustainable recovery in response to the COVID-19 pandemic. Next week, APEC delegates will begin their first set of meetings to roll out the year's agenda, and advance APEC's work to implement the Aotearoa Plan of Action agreed last year to achieve the Putrajaya Vision 2040, which guides APEC's actions for the next twenty years.
The theme of APEC 2022 is "Open. Connect. Balance.". Our priorities are to make APEC open to all opportunities, connected in all dimensions and balanced in all aspects. Thailand's theme is driven by our vision to address the imbalances revealed by the pandemic and achieve growth through the integration of the Bio-Circular-Green (BCG) model, three well-established economic development approaches, into the region's economy.
APEC's work is a long-term pursuit that requires continual and coordinated efforts. Following through on members' commitments to the Asia-Pacific, I am delighted to announce that the United States of America will host APEC in 2023 and Peru will host APEC in 2024.
Together, we will fulfill our shared goal of an open, dynamic, resilient, and peaceful Asia-Pacific community for all our people and future generations.
I look forward to welcoming APEC Leaders to Thailand in November when we will set the goals for the region.
* * * * *
รัฐบาลไทย-ข่าวทำเนียบรัฐบาล-บีโอไอ หนุนใช้เทคโนโลยีลดปัญหาสินค้าถูกปลอมแปลง
วันศุกร์ที่ 19 พฤศจิกายน 2564
บีโอไอ หนุนใช้เทคโนโลยีลดปัญหาสินค้าถูกปลอมแปลง
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) เป็นประธานเปิดงานสัมมนา Thailand Anti-Counterfeiting Forum 2021
ภายใต้หัวข้อ “สร้างโอกาส พัฒนา ต่อยอดศักยภาพอุตสาหกรรมไทยกับการใช้เทคโนโลยี: ไร้การปลอมแปลง สร้างมูลค่าแบรนด์ และความผูกพันกับลูกค้า”จัดโดยกองพัฒนาผู้ประกอบการไทย ร่วมกับ สถาบันพัฒนาผู้ประกอบการการค้ายุคใหม่ กรมส่งเสริมการค้าระหว่างประเทศ กรมทรัพย์สินทางปัญญา กระทรวงพาณิชย์ สํานักงานส่งเสริมเศรษฐกิจสร้างสรรค์ (องค์การมหาชน) และบริษัท ซิลิคอน คราฟท์ เทคโนโลยี จํากัด (มหาชน) เพื่อส่งเสริมและสนับสนุนแนวทางการแก้ปัญหาและป้องกันสินค้าไทยจากการปลอมแปลง ลอกเลียนแบบและสวมสิทธิ์ รวมทั้งยังช่วยต่อยอดทางการตลาดเพื่อเพิ่มยอดขายและมูลค่าให้กับสินค้าไทย
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”เตรียมลงพื้นที่ตรวจราชการจังหวัดสงขลา และจังหวัดพัทลุง จันทร์ 25 เมษายนนี้ ติดตามโครงการพระราชดำริในหลวงรัชกาลที่ 9 แก้ไขอุทกภัย อ.หาดใหญ่
วันศุกร์ที่ 22 เมษายน 2565
โฆษกรัฐบาลเผย “นายกฯ”เตรียมลงพื้นที่ตรวจราชการจังหวัดสงขลา และจังหวัดพัทลุง จันทร์ 25 เมษายนนี้ ติดตามโครงการพระราชดําริในหลวงรัชกาลที่ 9 แก้ไขอุทกภัย อ.หาดใหญ่
โฆษกรัฐบาลเผย “นายกฯ”เตรียมลงพื้นที่ตรวจราชการจังหวัดสงขลา และจังหวัดพัทลุง จันทร์ 25 เมษายนนี้ ติดตามโครงการพระราชดําริในหลวงรัชกาลที่ 9 แก้ไขอุทกภัย อ.หาดใหญ่  พร้อมมอบนโยบายแก่หัวหน้าส่วนราชการประจําจังหวัดพัทลุง และผู้บริหารท้องถิ่น
วันที่ 22 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นที่ตรวจราชการจังหวัดสงขลา และจังหวัดพัทลุง ในวันจันทร์ที่ 25 เมษายน 2565 เพื่อติดตามโครงการพระราชดําริในหลวงรัชกาลที่ 9 แก้ไขอุทกภัย อ.หาดใหญ่ พร้อมมอบนโยบายแก่หัวหน้าส่วนราชการประจําจังหวัดพัทลุง และผู้บริหารท้องถิ่น โดยนายกรัฐมนตรีและคณะ มีกําหนดการและภารกิจ ดังนี้
ช่วงเช้า นายกรัฐมนตรีตรวจติดตามโครงการพระราชดําริในหลวงรัชกาลที่ 9 การแก้ไขอุทกภัย อําเภอหาดใหญ่ ในการจัดทําโครงการบรรเทาอุทกภัยอําเภอหาดใหญ่ปรับปรุงคลองภูมินาถดําริ (คลอง ร.1) ให้มีศักยภาพเพียงพอในการป้องกันน้ําท่วมเมืองหาดใหญ่ และเป็นพื้นที่เก็บกักน้ําไว้ใช้ในช่วงหน้าแล้ง ณ คลองภูมินาถดําริ (คลอง ร.1) อําเภอหาดใหญ่ ซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงมีพระราชดํารัส เกี่ยวกับการแก้ไขปัญหาอุทกภัยอําเภอหาดใหญ่ ครั้งแรกเมื่อวันที่ 24 ธันวาคม 2531 “...การแก้ไขและบรรเทาน้ําท่วมที่ควรพิจารณาดําเนินการ น่าจะได้แก่การขุดคลองระบายน้ําขนาดใหญ่ ให้ทําหน้าที่แบ่งน้ําจากคลองอู่ตะเภาหรือช่วยรับน้ําที่ไหลลงมาท่วมตัวอําเภอหาดใหญ่ ให้ระบายลงสู่ทะเลสาบสงขลาโดยเร็ว...” ปัจจุบันโครงการบรรเทาอุทกภัยอําเภอหาดใหญ่ (ระยะที่ 2) มีความคืบหน้าไปแล้วกว่า 92.10% โดยประตูระบายน้ําหน้าควน 2 ซึ่งอยู่บริเวณปากคลองระบายน้ํา ร.1 ได้ก่อสร้างแล้วเสร็จ สามารถบริหารจัดการน้ําโดยการเปิดปิดบานเพื่อควบคุมปริมาณน้ําที่จะไหลเข้าสู่คลองระบายน้ํา ร.1 และคลองระบายน้ํา ร.1 ซึ่งได้ทําการปรับปรุงโดยการขุดขยายความกว้างของคลองระบายน้ําจากเดิมท้องคลองกว้าง 24 เมตร ขยายเป็น 70 เมตร พร้อมทั้งก่อสร้างกําแพงคอนกรีตเสริมเหล็กแล้วเสร็จไปกว่าร้อยละ 90 ทําให้คลองระบายน้ํา ร.1 ในปัจจุบันจะสามารถช่วยในการระบายน้ําในช่วงฤดูฝนได้สูงสุดประมาณ 1,000 ลูกบาศก์เมตรต่อวินาที
ช่วงบ่าย นายกรัฐมนตรีเป็นประธานการประชุมมอบนโยบายแก่หัวหน้าส่วนราชการประจําจังหวัดพัทลุง ผู้บริหารท้องถิ่น ประธานสภาท้องถิ่น กํานันในพื้นที่จังหวัดพัทลุง และสมาชิกสภาองค์การบริหารส่วนจังหวัดพัทลุง ณ หอประชุมจังหวัดพัทลุง อําเภอเมืองพัทลุง จากนั้น นายกรัฐมนตรีเป็นประธานพิธีเปิดงานโครงการส่งเสริมศิลปวัฒนธรรมพื้นบ้าน การแสดงมโนราห์ “สืบสานแผ่นดินโนรา มรดกโลกภูมิปัญญาทางวัฒนธรรม” เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ณ ศาลากลางจังหวัดพัทลุง (หลังเก่า) อําเภอเมืองพัทลุง เสร็จแล้วนายกรัฐมนตรีพร้อมคณะเดินทางกลับกรุงเทพมหานคร
รัฐบาลไทย-ข่าวทำเนียบรัฐบาล-ออมสิน แรงได้อีก ปล่อยสินเชื่อสร้างงานสร้างอาชีพ เต็มวงเงิน 5,000 ล้านบาทแล้ว ช่วยคนตกงานจากโควิด มีทุนตั้งต้นอาชีพกว่า 130,000 ราย
วันจันทร์ที่ 22 สิงหาคม 2565
ออมสิน แรงได้อีก ปล่อยสินเชื่อสร้างงานสร้างอาชีพ เต็มวงเงิน 5,000 ล้านบาทแล้ว ช่วยคนตกงานจากโควิด มีทุนตั้งต้นอาชีพกว่า 130,000 ราย
ตามที่ธนาคารออมสินได้เปิดตัว สินเชื่อสร้างงานสร้างอาชีพ เพื่อเป็นเงินทุนช่วยเหลือประชาชนได้นําไปตั้งต้นประกอบอาชีพใหม่ ภายใต้ โครงการออมสิน สร้างงาน สร้างอาชีพ  ครบวงเงินโครงการ 5,000 ล้านบาทแล้ว
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ธนาคารออมสินได้เปิดตัว สินเชื่อสร้างงานสร้างอาชีพ เพื่อเป็นเงินทุนช่วยเหลือประชาชนได้นําไปตั้งต้นประกอบอาชีพใหม่ ภายใต้ โครงการออมสิน สร้างงาน สร้างอาชีพ ซึ่งรัฐบาลและกระทรวงการคลังมอบหมายให้ธนาคารออมสินดําเนินการเพื่อช่วยฟื้นฟูและช่วยเหลือประชาชนผู้ตกงานหรือขาดรายได้ อันเนื่องมาจากการแพร่ระบาดของ COVID-19 ได้มีความรู้ในอาชีพตามความถนัด มีช่องทางประกอบอาชีพ มีรายได้ ซึ่งเปิดตัวเมื่อวันที่ 27 ธันวาคม 2564 ธนาคารได้เดินหน้าแนะนํา ให้ทักษะ และเป็นแหล่งทุน โดยได้อนุมัติสินเชื่อสร้างงานสร้างอาชีพเพื่อไปเริ่มต้นอาชีพใหม่รวมจํานวนกว่า 130,000 ราย ซึ่งครบวงเงินโครงการ 5,000 ล้านบาทแล้ว ทั้งนี้ อาชีพที่ได้รับความนิยมมากที่สุด 3 อันดับแรก คือ ผู้ประกอบการรายย่อยที่ไม่ใช่ช่าง 86,859 ราย คิดเป็น 67.93% ของจํานวนรายที่ได้รับอนุมัติสินเชื่อ ผู้ประกอบวิชาชีพช่าง 18,895 ราย คิดเป็น 14.78% และธุรกิจขนาดเล็ก 10,638 ราย คิดเป็น 8.32% ตามลําดับ
สินเชื่อสร้างงานสร้างอาชีพ เป็นเงินกู้สําหรับผู้เริ่มประกอบอาชีพ/ผู้ประกอบการรายย่อย วงเงินให้กู้ตั้งแต่ 50,000-300,000 บาท อัตราดอกเบี้ย 3.99% (Effective Rate) ต่อปี ระยะเวลาชําระคืนเงินกู้ไม่เกิน 5 ปี ปลอดชําระ 6 งวดแรก ภายใต้โครงการ ออมสิน สร้างงาน สร้างอาชีพ ซึ่งธนาคารออมสินได้รับมอบหมายจากรัฐบาลให้ช่วยเหลือประชาชนที่ได้รับผลกระทบจาก COVID-19 มุ่งหวังให้ประชาชนสามารถต่อยอดสร้างรายได้ให้แก่ตนเองและครอบครัวได้อย่างยั่งยืน ภายใต้แนวคิด “4 ให้” ได้แก่ ให้ทักษะ ให้เงินทุน ให้อุปกรณ์ และ ให้พื้นที่ค้าขาย ถือเป็นการมอบความช่วยเหลือที่ยั่งยืนให้กับประชาชนให้สามารถพึ่งพิงตนเองได้ในระยะยาว ทั้งนี้ ธนาคารได้จัดกิจกรรมให้ทักษะความรู้หรืออบรมวิชาชีพมากกว่า 10 ช่องทาง ครอบคลุมหลากหลายอาชีพ รวมแล้วไม่น้อยกว่า 77,000 ราย จากเป้าหมายมีผู้อบรมรวม 50,000 ราย ไม่นับรวมการให้อุปกรณ์ และให้ใช้พื้นที่บริเวณสํานักงานธนาคารออมสินภาค/เขต/สาขา ได้จําหน่ายสินค้า/บริการ ฟรี อีกด้วย
https://www.gsb.or.th/news/gsbpr29-65/
รัฐบาลไทย-ข่าวทำเนียบรัฐบาล-FAO ทูลเกล้าฯ ถวายตำแหน่ง “ทูตพิเศษด้านการขจัดความอดอยากหิวโหย (FAO Special Goodwill Ambassador for Zero Hunger for Asia and the Pacific)” ประจำปี 2565 – 2567
วันพุธที่ 3 สิงหาคม 2565
FAO ทูลเกล้าฯ ถวายตําแหน่ง “ทูตพิเศษด้านการขจัดความอดอยากหิวโหย (FAO Special Goodwill Ambassador for Zero Hunger for Asia and the Pacific)” ประจําปี 2565 – 2567
FAO ทูลเกล้าฯ ถวายตําแหน่ง “ทูตพิเศษด้านการขจัดความอดอยากหิวโหย (FAO Special Goodwill Ambassador for Zero Hunger for Asia and the Pacific)” ประจําปี 2565 – 2567 แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และยกย่องการทรงงาน
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า เมื่อวันที่ 26 กรกฎาคม 2565 ที่ผ่านมา นายฉู ตงหยู (Mr. Qu Dongyu) ผู้อํานวยการใหญ่องค์การอาหารและเกษตรแห่งสหประชาชาติ (FAO) ได้มีหนังสือแจ้งประเทศไทย เรื่อง การขอทูลเกล้าถวายตําแหน่ง “ทูตพิเศษด้านการขจัดความอดอยากหิวโหย (FAO Special Goodwill Ambassador for Zero Hunger for Asia and the Pacific)” แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้ดํารงตําแหน่งทูตสันถวไมตรีพิเศษของ FAO ซึ่งถือเป็นเกียรติอย่างยิ่งในการเสนอแต่งตั้งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีให้ดํารงตําแหน่งเป็นทูตสันถวไมตรีพิเศษของ FAO สําหรับโครงการทูตพิเศษด้านการขจัดความอดอยากหิวโหย ประจําภูมิภาคเอเชียและแปซิฟิก (Zero Hunger for Asia and the Pacific) และ FAO ขอแสดงความซาบซึ้งอย่างใจจริงที่สมเด็จพระเทพรัตนราชสุดาฯ ได้ทรงมีพระวิริยะอุตสาหะอย่างต่อเนื่องในการทรงงานเพื่อบรรลุเป้าหมายของ FAO มาอย่างต่อเนื่อง ตั้งแต่เดือนตุลาคม 2559 สมเด็จพระกนิษฐาธิราชเจ้าฯ ทรงเป็นผู้ที่ให้การสนับสนุนต่อโครงการของ FAO ในการต่อสู้กับภาวการณ์ขาดสารอาหารในทุกรูปแบบ และยังได้เป็นผู้ที่ทรงกระตุ้นให้เกิดการสร้างการรับรู้และการขับเคลื่อนเพื่อยุติความหิวโหยและภาวการณ์ขาดสารอาหาร ของรัฐบาล องค์กรระหว่างประเทศ บริษัทเอกชนต่าง ๆ และสาธารณชน
นายฉู ตงหยู ผู้อํานวยการใหญ่ FAO เปิดเผยว่า รู้สึกเป็นเกียรติอย่างยิ่งที่จะแจ้งให้ทราบถึงการดํารงตําแหน่งอย่างต่อเนื่องของสมเด็จพระกนิษฐาธิราชเจ้าฯ ในฐานะทูตสันถวไมตรี ของ FAO ประจําภูมิภาคเอเชียและแปซิฟิก ซึ่งจะดํารงตําแหน่งเป็นวาระสองปีนับตั้งแต่เดือนกรกฎาคม 2565 ถึงเดือนกรกฎาคม 2567 ด้วยประสบการณ์และความมุ่งมั่นของสมเด็จพระกนิษฐาธิราชเจ้าฯ ในการที่จะส่งเสริมและสนับสนุนงานของ FAO ทั้งในเรื่องของการดําเนินงานปรับเปลี่ยนพลิกโฉมระบบอาหารและเกษตร เพื่อนําไปสู่การพัฒนากระบวนการผลิต โภชนาการ และสิ่งแวดล้อมที่ดีขึ้น รวมถึงทําให้คุณภาพชีวิตของผู้คนดีขึ้น โดยไม่ทิ้งใครไว้ข้างหลัง
อนึ่ง สมเด็จพระกนิษฐาธิราชเจ้าฯ ทรงรับการทูลเกล้าทูลกระหม่อมถวายตําแหน่ง “ทูตพิเศษด้านการขจัดความอดอยากหิวโหย” ของ FAO ครั้งแรกเมื่อปี พ.ศ. 2559 ทั้งนี้ FAO จะประกาศรายชื่อบุคคลที่ได้รับการยกย่องแต่งตั้งเป็นทูตพิเศษ (Special Ambassador) เป็นประจําทุก 2 ปี
รัฐบาลไทย-ข่าวทำเนียบรัฐบาล-การค้าชายแดนไทยปี 64 พุ่งต่อเนื่อง ทำรายได้กว่า 6 แสนล้านบาท ส่งออกผลไม้ไทยไปจีนเติบโตถึง 100.12%
วันอังคารที่ 5 ตุลาคม 2564
การค้าชายแดนไทยปี 64 พุ่งต่อเนื่อง ทํารายได้กว่า 6 แสนล้านบาท ส่งออกผลไม้ไทยไปจีนเติบโตถึง 100.12%
....
กระทรวงพาณิชย์ เผย ยอดการค้าชายแดน และค้าผ่านแดน ตลอดปี 2564 ที่ผ่านมา โตเพิ่มขึ้น 38% ทํารายได้แล้ว 682,184 ล้านบาท โดยการค้าชายแดนที่เติบโตสูงสุด คือ กับประเทศมาเลเซีย +25% รองลงมาคือ ลาว +23.93% เมียนมา +16.23% และกัมพูชา +8.85% ตามลําดับ ส่วนการค้าผ่านแดน ได้แก่ จีน +100.12% สิงคโปร์ +63.67%
.
โดยการค้ากับจีนที่เติบโตถึง 100.12% นั้น ส่วนใหญ่มาจากการส่งออกผลไม้ เช่น ทุเรียน มีมูลค่าถึง 11,000 ล้านบาท มังคุด 3,157 ล้านบาท และลําไย 421 ล้านบาท เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ. เผยฉีดวัคซีนโควิดแล้ว 91.3 ล้านโดส ลุยจัดสัปดาห์รณรงค์ให้บรรลุเป้าหมาย 100 ล้านโดส เริ่มพรุ่งนี้วันแรก
วันศุกร์ที่ 26 พฤศจิกายน 2564
ปลัด สธ. เผยฉีดวัคซีนโควิดแล้ว 91.3 ล้านโดส ลุยจัดสัปดาห์รณรงค์ให้บรรลุเป้าหมาย 100 ล้านโดส เริ่มพรุ่งนี้วันแรก
ปลัดกระทรวงสาธารณสุข เผยสถานการณ์โควิด 19 ประเทศไทยผู้ติดเชื้อลดลงทุกพื้นที่ ฉีดวัคซีนสะสมแล้ว 91.3 ล้านโดส เข็มแรกครอบคลุม 66.02% หลายเขตสุขภาพใกล้ฉีดถึงเป้าหมาย 70% กําชับทุกจังหวัดจัดสัปดาห์รณรงค์ 27 พ.ย. - 5 ธ.ค.นี้
ปลัดกระทรวงสาธารณสุข เผยสถานการณ์โควิด 19 ประเทศไทยผู้ติดเชื้อลดลงทุกพื้นที่ ฉีดวัคซีนสะสมแล้ว 91.3 ล้านโดส เข็มแรกครอบคลุม 66.02% หลายเขตสุขภาพใกล้ฉีดถึงเป้าหมาย 70% กําชับทุกจังหวัดจัดสัปดาห์รณรงค์ 27 พ.ย. - 5 ธ.ค.นี้ เร่งฉีดกลุ่มที่ยังไม่ได้รับวัคซีน เนื่องจากผู้เสียชีวิตส่วนใหญ่พบยังไม่ได้รับวัคซีน คาดฉีดได้ถึงเป้าหมาย 100 ล้านโดส ภายในสิ้นเดือน พ.ย.นี้
วันนี้ (26 พฤศจิกายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า วันนี้ประเทศไทยมีผู้ป่วยโควิด 19 รักษาหาย 6,875 ราย สูงกว่าผู้ติดเชื้อใหม่ที่พบ 6,559 ราย เสียชีวิต 64 ราย อยู่ระหว่างรักษา 80,277 ราย จํานวนนี้เป็นผู้ป่วยปอดอักเสบ 1,440 ราย และใส่เครื่องช่วยหายใจ 341 ราย แนวโน้มการติดเชื้อลดลงทุกพื้นที่ ผู้เสียชีวิต 98% เป็นผู้สูงอายุ 60 ปีขึ้นไปและผู้มีโรคประจําตัว ส่วนวัคซีนโควิด 19 ฉีดไปแล้ว 91,381,880 โดส เหลืออีกประมาณ 8.6 ล้านโดส จะครบตามเป้าหมาย 100 ล้านโดส เฉพาะเข็มแรกฉีดได้ 47.5 ล้านคน ครอบคลุม 66.02% ของประชากร เหลืออีกประมาณ 2.5 ล้านคน จะฉีดครบตามเป้าหมาย 50 ล้านคน โดยเขตสุขภาพที่ 6 ฉีดครอบคลุมมากที่สุด 75.86% ส่วนเขตสุขภาพที่ฉีดได้เกิน 60% มี 5 เขต ได้แก่ เขตสุขภาพที่ 11 (68.01%) เขตสุขภาพที่ 1 (65.42%) เขตสุขภาพที่ 4 (64.94%) เขตสุขภาพที่ 12 (61.42%) และเขตสุขภาพที่ 5 (60.97%) เขตสุขภาพที่ฉีดได้มากกว่า 50% มี 4 เขต ได้แก่ เขตสุขภาพที่ 9 (55.26%) เขตสุขภาพที่ 2 (53.09%) เขตสุขภาพที่ 3 (53.02%) และเขตสุขภาพที่ 10 (50.22%) ส่วนเขตสุขภาพที่ฉีดไม่ถึง 50% มี 2 เขต ได้แก่ เขตสุขภาพที่ 8 (49.67%) และเขตสุขภาพที่ 7 (49.55%)
นายแพทย์เกียรติภูมิกล่าวต่อว่า ตามเป้าหมายฉีดวัคซีนให้ได้ครอบคลุม 70% ภายในเดือนพฤศจิกายนนี้ หลายเขตสุขภาพใกล้ถึงเป้าหมายแล้ว ได้กําชับให้ทุกจังหวัดเร่งรัดการฉีดวัคซีนให้กับกลุ่มเป้าหมาย โดยเฉพาะช่วงสัปดาห์รณรงค์ฉีดวัคซีนระหว่างวันที่ 27 พฤศจิกายน - 5 ธันวาคม 2564 เนื่องในวันสถาปนากระทรวงสาธารณสุขและวันพ่อแห่งชาติ ซึ่งจะเริ่มพรุ่งนี้เป็นวันแรก ให้เชิญชวนประชาชนกลุ่มต่างๆ ที่ยังไม่ได้ฉีดวัคซีนให้มารับวัคซีน โดยเฉพาะผู้สูงอายุ ผู้ป่วยโรคเรื้อรัง หญิงตั้งครรภ์ นักเรียน ครู อสม. ผู้นําชุมชน ผู้นําศาสนา รวมถึงแรงงานต่างด้าว เนื่องจากข้อมูลพบว่าผู้เสียชีวิตเกือบทั้งหมดเป็นผู้ที่ไม่ได้ฉีดวัคซีน หรือฉีดไม่ครบ 2 โดส ซึ่งวัคซีนเป็นปัจจัยสําคัญที่จะช่วยลดความเสี่ยงการติดเชื้อ ลดอาการป่วยรุนแรงและเสียชีวิตได้ นอกจากนี้ ขอให้หน่วยฉีดวัคซีนตรวจสอบการนําเข้าข้อมูลการฉีดวัคซีนให้ครบถ้วนเป็นปัจจุบัน เชื่อว่าการรวมพลังของบุคลากรสาธารณสุขในวาระพิเศษครั้งนี้ จะทําให้สามารถฉีดวัคซีนได้ครบ 100 ล้านโดส เพิ่มความคลุมการฉีดวัคซีนเข็มแรกให้ถึง 70% ได้ภายในสิ้นเดือนพฤศจิกายน หรืออย่างช้าภายในวันที่ 5 ธันวาคมนี้
****************************** 26 พฤศจิกายน 2564
รัฐบาลไทย-ข่าวทำเนียบรัฐบาล-ธพว. จัดเต็มเพื่อเอสเอ็มอีไทย ยกขบวน ‘เติมทุนคู่พัฒนา’ บุกแดนอีสาน ร่วมงาน ‘มหกรรมการเงินโคราช’ บูธ D2 เพิ่มสภาพคล่อง วงเงินกู้สูง 50 ลบ.
วันจันทร์ที่ 1 สิงหาคม 2565
ธพว. จัดเต็มเพื่อเอสเอ็มอีไทย ยกขบวน ‘เติมทุนคู่พัฒนา’ บุกแดนอีสาน ร่วมงาน ‘มหกรรมการเงินโคราช’ บูธ D2 เพิ่มสภาพคล่อง วงเงินกู้สูง 50 ลบ.
SME D Bank ยกขบวน “เติมทุนคู่พัฒนา” จัดเต็มเพื่อเอสเอ็มอีไทย เข้าร่วมในงาน “มหกรรมการเงินโคราช ครั้งที่ 16 (Money Expo Korat 2022)” ระหว่างวันที่ 5-7 สิงหาคม 2565 ณ เอ็มซีซี ฮอลล์ ชั้น 3 ห้างสรรพสินค้าเดอะมอลล์นครราชสีมา หมายเลขบูธ D 2
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ยกขบวน “เติมทุนคู่พัฒนา” จัดเต็มเพื่อเอสเอ็มอีไทย เข้าร่วมในงาน “มหกรรมการเงินโคราช ครั้งที่ 16 (Money Expo Korat 2022)” ระหว่างวันที่ 5-7 สิงหาคม 2565 ณ เอ็มซีซี ฮอลล์ ชั้น 3 ห้างสรรพสินค้าเดอะมอลล์นครราชสีมา หมายเลขบูธ D 2 พบกับสินเชื่อเสริมสภาพคล่องครอบคลุมทุกกลุ่มธุรกิจ เช่น “แพ็กเกจสินเชื่อ 3D” ดอกเบี้ยเริ่มต้น 4.5% ต่อปี วงเงินกู้สูงสุด 50 ล้านบาท ผ่อนนานสูงสุด 10 ปี, “สินเชื่อ SMEs Re-Start” สนับสนุนธุรกิจเอสเอ็มอีธุรกิจท่องเที่ยวและเกี่ยวเนื่อง ดอกเบี้ยเริ่มต้น 5.5 % ต่อปี วงเงินกู้สูงสุด 5 ล้านบาท ผ่อนนานสูงสุด 10 ปี ปลอดชําระเงินต้นสูงสุด 24 เดือน และ “สินเชื่อ BCG Loan” ดอกเบี้ยเริ่มต้นเพียง 3.99% ต่อปี วงเงินกู้สูงสุด 50 ล้านบาท ผ่อนนานสูงสุด 12 ปี ปลอดชําระเงินต้นสูงสุด 24 เดือน
นอกจากนั้น รับสิทธิเข้าร่วมโครงการ "SME D Coach" ให้คําปรึกษาธุรกิจ โดยโค้ชมืออาชีพ ยกระดับธุรกิจ ช่วยเพิ่มรายได้ ขยายตลาด เติบโตอย่างยั่งยืน ฟรีไม่มีค่าใช้จ่าย พิเศษ! ยื่นขอสินเชื่อภายในงาน รับบัตร STARBUCKS CARD มูลค่า 200 บาท (จํานวนจํากัด) หรือลงทะเบียนรับคําปรึกษาแนะนําสินเชื่อ รับ Gift Set “SME D Gift ดูแลด้วยใจ” สอบถามข้อมูลเพิ่มเติมได้ที่ ฝ่ายพัฒนาและสนับสนุนผู้ประกอบการ โทร. 02-265-3800 หรือ Call Center 1357
รัฐบาลไทย-ข่าวทำเนียบรัฐบาล-มท.1 เผยผู้ว่าฯ ทั่วประเทศ Kick off รณรงค์ลดอุบัติเหตุทางข้าม “ทางม้าลาย” วันแรก สร้างความตระหนักและตื่นตัวของผู้ใช้รถใช้ถนน ใช้ยาแรงบังคับใช้กฎหมายอย่างเข้มงวดกวดขัน
วันจันทร์ที่ 21 กุมภาพันธ์ 2565
มท.1 เผยผู้ว่าฯ ทั่วประเทศ Kick off รณรงค์ลดอุบัติเหตุทางข้าม “ทางม้าลาย” วันแรก สร้างความตระหนักและตื่นตัวของผู้ใช้รถใช้ถนน ใช้ยาแรงบังคับใช้กฎหมายอย่างเข้มงวดกวดขัน
มท.1 เผยผู้ว่าฯ ทั่วประเทศ Kick off รณรงค์ลดอุบัติเหตุทางข้าม “ทางม้าลาย” วันแรก สร้างความตระหนักและตื่นตัวของผู้ใช้รถใช้ถนน ใช้ยาแรงบังคับใช้กฎหมายอย่างเข้มงวดกวดขัน
วันนี้ (21 ก.พ. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะประธานกรรมการและผู้อํานวยการศูนย์อํานวยการความปลอดภัยทางถนน เปิดเผยว่า ในวันนี้ ผู้ว่าราชการจังหวัดในหลายพื้นที่ทั่วประเทศ ได้บูรณาการร่วมกับหน่วยงานที่เกี่ยวข้อง ทั้งภาครัฐ ภาคเอกชน สมาคม มูลนิธิ สถานศึกษา รวมถึงพี่น้องประชาชน Kick off “รณรงค์เพื่อลดอุบัติเหตุบริเวณทางข้าม” ซึ่งจะจัดขึ้นในระหว่างวันที่ 21 – 25 ก.พ. 65 นี้ และจัดอย่างต่อเนื่องในวันที่ 21 ของทุกเดือน เพื่อสร้างกระแสการรับรู้ และสร้างความตระหนักด้านความปลอดภัยทางถนนให้เกิดขึ้นกับสังคมไทยอย่างมีส่วนร่วมรับผิดชอบของทุกภาคส่วน โดยเฉพาะอย่างยิ่งประชาชนผู้ใช้รถใช้ถนน ซึ่งในแต่ละจังหวัดได้มีกิจกรรมรณรงค์ที่แตกต่างหลากหลาย เช่น รณรงค์ผ่านกิจกรรมทางศิลปวัฒนธรรมเพื่อให้ผู้ขับขี่ลดความเร็วในเขตชุมชน โรงเรียน โรงพยาบาล การปรับปรุงบริเวณทางข้ามทางม้าลายให้มีเครื่องหมายจราจรที่ชัดเจน การตีเส้นชะลอความเร็ว รวมทั้งการเข้มงวดกวดขันวินัยจราจรและดําเนินคดีกับผู้ฝ่าฝืนกฎหมายให้ได้รับโทษสูงสุด เป็นต้น
“วันนี้เป็นวันแรกของการ Kick off รณรงค์เพื่อลดอุบัติเหตุบริเวณทางข้าม ซึ่งหลายจังหวัดสามารถบูรณาการภาคส่วนที่เกี่ยวข้องจัดกิจกรรมสร้างกระแส สร้างความตื่นตัวของคนที่ใช้รถใช้ถนนได้ดี และได้เน้นย้ําให้ทุกจังหวัดรณรงค์อย่างต่อเนื่องในทุกโอกาส เราต้องไม่ซ้ํารอยความสูญเสียที่เกิดขึ้น ซึ่งส่งผลกระทบทําให้เกิดการเสียชีวิต พิการ หรือทุพลภาพ ดังนั้น ผู้ขับขี่รถ ทั้งรถยนต์ รถจักรยานยนต์ โดยเฉพาะรถสาธารณะ ต้องมีจิตสํานึกต่อส่วนรวม เมื่อถึงทางแยกหรือทางข้ามทางม้าลาย “ต้องชะลอรถและหยุดรถให้คนข้าม” รวมถึงต้องกําชับเจ้าหน้าที่ใช้ยาแรงในการบังคับใช้กฎหมายกับผู้ทําผิดฝ่าฝืนกฎหมายจราจรให้ได้รับโทษสูงสุด และขอเชิญชวนพี่น้องประชาชนทุกคนมาร่วมเป็นส่วนหนึ่งในการสร้างสรรค์สังคมไทยที่น่าอยู่ สร้างวินัยจราจรอย่างเคร่งครัด เพื่อบ้านเมืองไทยของเราเป็นเมืองแห่งความปลอดภัยอย่างยั่งยืน” พลเอก อนุพงษ์ฯ กล่าวเน้นย้ํา
รัฐบาลไทย-ข่าวทำเนียบรัฐบาล-ดีอีเอส MOU ร่วม 8 หน่วยงาน หนุน โครงการ “SAFE สถานศึกษาปลอดภัย”
วันพฤหัสบดีที่ 10 กุมภาพันธ์ 2565
ดีอีเอส MOU ร่วม 8 หน่วยงาน หนุน โครงการ “SAFE สถานศึกษาปลอดภัย”
ดีอีเอส MOU ร่วม 8 หน่วยงาน หนุน โครงการ “SAFE สถานศึกษาปลอดภัย”
เมื่อวันที่10กุมภาพันธ์2565นางสาวชมภารีชมภูรัตน์ผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมในพิธีลงนามบันทึกข้อตกลงความร่วมมือโครงการเสริมสร้างความปลอดภัยในสถานศึกษาสังกัดกระทรวงศึกษาธิการ(MOE Safety Center)และพิธีเปิดโครงการเสริมสร้างสมรรถนะนักเรียนครูและบุคลากรทางการศึกษาให้มีทักษะชีวิตในศตวรรษที่21 ณหอประชุมคุรุสภากระทรวงศึกษาธิการ ตามที่นายกรัฐมนตรีและกระทรวงศึกษาธิการ(ศธ.)ให้ความสําคัญเรื่องความปลอดภัยในสถานศึกษาเรื่องความปลอดภัยจึงกําหนดให้เป็นวาระแรกใน7วาระเร่งด่วนของกระทรวงศึกษาธิการซึ่งได้พัฒนาระบบการแจ้งเหตุความไม่ปลอดภัยขึ้นใช้ชื่อว่าศูนย์“MOE SAFETY CENTER”ใช้แพลตฟอร์มดิจิทัลเป็นแอปพลิเคชันในการแจ้งเหตุความไม่ปลอดภัยสามารถแจ้งเหตุได้4ช่องทางดังนี้แอปพลิเคชันMOE Safety Center, http://www.MOESafetyCenter.com, LINE @MOESafetyCenterหรือที่Call Center 0-2126-6565
ในการลงนามบันทึกข้อตกลงความร่วมมือโครงการ“SAFEสถานศึกษาปลอดภัย”บูรณาการความร่วมมือจาก8กระทรวงและอีก2หน่วยงานประกอบด้วยกระทรวงกลาโหมกระทรวงมหาดไทยสํานักงานตํารวจแห่งชาติกระทรวงสาธารณสุขกระทรวงการพัฒนาสังคมและความมั่นคงของมนุษย์กระทรวงดิจิทัลเพื่อเศรษฐกิจและสังคมกระทรวงคมนาคมกระทรวงทรัพยากรธรรมชาติและสิ่งแวดล้อมกระทรวงยุติธรรมและสํานักนายกรัฐมนตรี
*************
รัฐบาลไทย-ข่าวทำเนียบรัฐบาล-ดีอีเอส พิจารณาจัดสรรหมายเลข 4 หลัก อบจ.นครราชสีมา เทศบาลเมืองบึงยี่โถ จ.ปทุมธานี
วันอังคารที่ 16 สิงหาคม 2565
ดีอีเอส พิจารณาจัดสรรหมายเลข 4 หลัก อบจ.นครราชสีมา เทศบาลเมืองบึงยี่โถ จ.ปทุมธานี
ดีอีเอส พิจารณาจัดสรรหมายเลข 4 หลัก อบจ.นครราชสีมา เทศบาลเมืองบึงยี่โถ จ.ปทุมธานี
เมื่อวันที่ 16 สิงหาคม 2565 ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานพิจารณาการขอรับการจัดสรรหมายเลขโทรคมนาคมพิเศษ (แบบสั้น 4 หลัก) และการขอจัดตั้ง Sub Call Center) เพื่อให้บริการตอบข้อซักถามและข้อร้องเรียนของประชาชนโดยผ่านบริการโครงการศูนย์บริการข้อมูลภาครัฐเพื่อประชาชน (Government Contact Center: GCC1111) ครั้งที่ 1/2565 (ครั้งที่ 3 ของปี 2565) โดยการประชุมในคราวนี้ได้มีการพิจารณา (ร่าง) หลักเกณฑ์การพิจารณาจัดสรรหมายเลขโทรคมนาคมพิเศษ (แบบสั้น 4 หลัก) และพิจารณาการขอรับจัดสรรหมายเลข 4 หลัก ของ องค์การบริหารส่วนจังหวัดนครราชสีมา และสํานักงานเทศบาลเมืองบึงยี่โถ จังหวัดปทุมธานี ณ ห้องประชุม 602 ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม
******************************
รัฐบาลไทย-ข่าวทำเนียบรัฐบาล-กรมท่าอากาศยานจัดการประชุมรับฟังคิดเห็นของประชาชน ครั้งที่ 1 (ปฐมนิเทศโครงการ)
วันพุธที่ 11 พฤษภาคม 2565
กรมท่าอากาศยานจัดการประชุมรับฟังคิดเห็นของประชาชน ครั้งที่ 1 (ปฐมนิเทศโครงการ)
งานจ้างที่ปรึกษาออกแบบผังแม่บททางวิ่ง ทางขับ ลานจอดเครื่องบิน ฯ โครงการก่อสร้างท่าอากาศยานมุกดาหาร
นายจรุณ มีสมบูรณ์ รองอธิบดีกรมท่าอากาศยาน กระทรวงคมนาคม พร้อมด้วยนายอาทิตย์ วินิจสร ผู้อํานวยการกองก่อสร้างและบํารุงรักษา เป็นผู้แทนกรมท่าอากาศยานเข้าร่วมการประชุมรับฟังคิดเห็นของประชาชน ครั้งที่ 1 (ปฐมนิเทศโครงการ) โครงการงานจ้างที่ปรึกาาออกแบบผังแม่บททางวิ่ง ทางขับ ลานจอดเครื่องบิน และองค์ประกอบอื่น ๆ และศึกษารายงานการประเมินผลกระทบสิ่งแวดล้อม โครงการก่อสร้างท่าอากาศยานมุกดาหาร จังหวัดมุกดาหาร โดยได้รับเกียรติจาก นายเฉลิมพล มั่งคั่ง ผู้ว่าราชการจังหวัดมุกดาหาร เป็นประธานเปิดการประชุม พร้อมด้วยหน่วยงานภาครัฐ ภาคเอกชน และประชาชนที่สนใจเข้าร่วมการประชุม เมื่อวันที่ 10 พฤษภาคม 2565 ณ โรงแรมริเวอร์ซิตี้ มุกดาหาร จังหวัดมุกดาหาร
โครงการงานจ้างที่ปรึกษาออกแบบผังแม่บททางวิ่ง ทางขับ ลานจอดเครื่องบิน และองค์ประกอบอื่น ๆ และศึกษารายงานการประเมินผลกระทบสิ่งแวดล้อม โครงการก่อสร้างท่าอากาศยานมุกดาหาร จังหวัดมุกดาหาร มีวัตถุประสงค์เพื่อออกแบบผังแม่บททางวิ่ง ทางขับ ลานจอดเครื่องบิน แบบร่างอาคารที่พักผู้โดยสาร และองค์ประกอบอื่น ๆ และศึกษารายงานการประเมินผลกระทบสิ่งแวดล้อมให้เหมาะกับสภาพปัจจุบัน พร้อมประเมินผลกระทบสิ่งแวดล้อม เพื่อพัฒนาท่าอากาศยานให้สามารถรองรับผู้โดยสารและสายการบินภายในและระหว่างประเทศได้อย่างเต็มประสิทธิภาพและมีมาตรฐานตามที่กฎหมายกําหนด สําหรับการประชุมในครั้งนี้แบ่งเป็น 3 ส่วน คือ 1) การนําเสนอความเป็นมา วัตถุประสงค์ และแนวคิดเบื้องต้นของโครงการ 2) การรับฟังข้อคิดเห็นเกี่ยวกับพื้นที่จากกลุ่มเป้าหมาย 3) การสร้างความเข้าใจที่ถูกต้องเกี่ยวกับโครงการ
โดยที่ผ่านมากรมท่าอากาศยาน (ทย.) ได้ศึกษาความเป็นไปได้ในการจัดตั้งสนามบินมุกดาหาร พบว่าพื้นที่ ๆ มีความเหมาะสมตั้งอยู่ในตําบลคําป่าหลาย อําเภอเมืองมุกดาหาร จังหวัดมุกดาหาร ทางด้านทิศเหนือของตัวเมืองมุกดาหาร และทิศตะวันของแนวเส้นทางโครงการก่อสร้างรถไฟทางคู่ (สายบ้านไผ่ -นครพนม) ซึ่งจะสามารถเชื่อมโยงกับโครงการพัฒนาด้านการคมนาคมขนส่งและระบบโลจิสติกส์ต่างๆ เช่น โครงการจัดตั้งเขตเศรษฐกิจพิเศษชายแดนมุกดาหาร เส้นทางระเบียงเศรษฐกิจแนวตะวันออก - ตะวันตก (EWEC) โครงการทางหลวงแหลมฉบัง - สระแก้ว - มุกดาหาร โครงการรถไฟสายใหม่บ้านไผ่ - มุกดาหาร - นครพนม โครงการออกแบบถนนสาย มท.3019 (แยก ทล.212-บ้านทรายใหญ่) เป็นต้น และจากการพัฒนาโครงการฯคาดว่าจะสามารถก่อให้เกิดโอกาสการสร้างมูลค่าทางเศรษฐกิจในพื้นที่ ส่งเสริมและกระจายรายได้ให้กับประชาชนอย่างทั่วถึง
ซึ่งหลังจากนี้จะได้มีกิจกรรมการดําเนินงานการรับฟังความคิดเห็นของประชาชนและผู้มีส่วนได้ส่วยเสียในพื้นที่ เพื่อนําแนวคิด ความคิดเห็น ข้อเสนอแนะ มาประกอบการพิจารณาจัดทํารายงานให้มีความสมบูรณ์ต่อไป